[{"text_idx": "#000000", "text": "Eesti Autospordi Liit uuendab autospordi olulisemate rahvusvaheliste dokumentide to\u0303lkeid, kohalikke ma\u0308a\u0308rusi ning valmistub nende kogumiku va\u0308ljaandmiseks."}, {"text_idx": "#000001", "text": "Esimesena kaasajastas EAL ko\u0303igi dokumentide aluse, FIA Spordikoodeksi to\u0303lke, sellele ja\u0308rgnevad alade vo\u0303istlusma\u0308a\u0308rused, samuti vo\u0303istluste korraldamise eeskirjad ja tehnilised tingimused. Ko\u0303ik dokumendid avaldatakse valmimise ja\u0308rjekorras leheku\u0308ljel autosport.ee ning nendest moodustub terviklik reeglite kogumik. \u201eEsialgu on see digitaalne, kuid kaalume ka raamatuna avaldamist,\u201c so\u0303nas EAL spordidivisjon juht Kuldar Sikk."}, {"text_idx": "#000002", "text": "Sikk lisas, et mitmete Eesti vo\u0303istlussarjade u\u0308ldjuhendite kinnitamine on vo\u0303tnud loodetust kauem aega ma\u0308a\u0308ruste korrastamise to\u0303ttu. \u201eU\u0308ldjuhendid tuginevad vo\u0303istlusma\u0308a\u0308rustele ja spordikoodeksile. Kui need ei ole kaasajastatud, vo\u0303ib juhtuda, et kiiruga kinnitatud vo\u0303istlusjuhendit tuleb hiljem bu\u0308lleta\u0308a\u0308nidega parandama hakata,\u201c ra\u0308a\u0308kis Sikk. \u201eParem teeme natuke aeglasemalt, aga korralikult. Ta\u0308nan ko\u0303iki, kes to\u0308o\u0308s osalevad ja teistelt palun mo\u0303istvat suhtumist.\u201c"}, {"text_idx": "#000003", "text": "Viimati ilmus reegliraamat 2011. aastal ja ehkki mitmeid dokumente on aeg-ajalt ta\u0308iendatud, on suurem su\u0308steemne korrastamine ka\u0308imas just 2021. aasta kevadel."}, {"text_idx": "#000006", "text": "Na\u0308dalavahetus autospordis: kardi- drifti- ja ringrajahooaja lo\u0303ppvaatused, eestlaste va\u0308lisstardid"}, {"text_idx": "#000007", "text": "Martin Rump korraldab vo\u0303iduso\u0303iduteemalise seminari"}, {"text_idx": "#000009", "text": "Uus kohtunike register on avalik"}]